Държавен вестник, бр. 42, 2019 г., стр. 19

БРОЙ  42	
Д Ъ Р Ж А В Е Н  В Е С Т Н И К 	
СТР.  19  
3. На ред „дирекция „Финанси и управ­
ление на собствеността“ числото „40“ се 
заменя с „39“.
4. На ред „дирекция „Правна“ числото „25“ 
се заменя с „24“.
5. На ред „дирекция „Информационно и 
комуникационно осигуряване и управление 
при кризисни ситуации“ числото „17“ се за-
меня с „16“.
Заключителна разпоредба
§ 2. Постановлението влиза в сила от 
1 юни 2019 г.
Министър-председател:  
Бойко Борисов
Главен секретар на Министерския съвет:  
Веселин Даков
4002
ПОСТАНОВЛЕНИЕ № 127 
ОТ 22 МАЙ 2019 Г.
за приемане на Устройствен правилник  
на Дирекцията за национален строителен 
контрол
МИНИСТЕРСКИЯТ СЪВЕТ
П О С Т А Н О В И :
Член единствен. Приема Устройствен 
правилник на Дирекцията за национален 
строителен контрол.
Заключителна разпоредба
Параграф единствен. Отменят се:
1. Устройственият правилник на Дирекция­
та за национален строителен контрол, приет 
с Постановление № 5 на Министерския съвет 
от 2010 г. (обн., ДВ, бр. 7 от 2010 г.; изм. и 
доп., бр. 3, 83 и 97 от 2011 г., бр. 22, 58 и 103 
от 2012 г., бр. 78 от 2013 г., бр. 81 и 102 от 
2014 г. и бр. 39 от 2018 г.).
2. Постановление № 5 на Министерския 
съвет от 2010 г. за приемане на Устройствен 
правилник на Дирекцията за национален 
строителен контрол (ДВ, бр. 7 от 2010 г.).
Министър-председател:  
Бойко Борисов
Главен секретар на Министерския съвет: 
Веселин Даков
УСТРОЙСТВЕН ПРАВИЛНИК
на Дирекцията за национален строи­телен 
контрол
Г л а в а  п ъ р в а
ОБЩИ РАЗПОРЕДБИ
Чл. 1. С правилника се уреждат дейността, 
структурата и организацията на работа на 
Дирекцията за национален строителен кон-
трол (ДНСК) към министъра на регионалното 
развитие и благоустройството.
Чл. 2. Дирекцията за национален строите-
лен контрол е юридическо лице със седалище 
гр. София.
Чл. 3. Началникът на ДНСК е второстепе-
нен разпоредител с бюджет към министъра на 
регионалното развитие и благоустройството.
Чл. 4. (1) Дирекцията за национален стро-
ителен контрол упражнява контрол по спазва-
нето на Закона за устройство на територията 
(ЗУТ) и на нормативните актове по прилага-
нето му при проектирането и строителството, 
в т.ч. влагането на качествени строителни 
материали и изделия с оглед осигуряването 
на сигурността, безопасността, достъпността и 
другите нормативни изисквания към строежи-
те, както и обследването и документирането 
на авариите в строителството.
(2) Дирекцията за национален строителен 
контрол упражнява контрол по законосъо-
бразността на изпълнението и ползването на 
строежите от първа, втора и трета категория, 
осъществява контрол по законосъобразността 
на издадените строителни книжа, както и на 
действията на общинските администрации и 
на участниците в инвестиционния процес за 
спазването на разпоредбите по устройство на 
територията за всички категории строежи на 
територията на Република България.
(3) Извън обхвата на контролната дейност 
на ДНСК са строежите съгласно чл. 3, ал. 3 
от ЗУТ.
Г л а в а  в т о р а
ПРАВОМОЩИЯ НА НАЧАЛНИКА  
НА ДНСК
Чл. 5. Дирекцията за национален строите-
лен контрол се ръководи и представлява от 
началник, който се назначава и освобождава 
от министъра на регионалното развитие и 
благоустройството.
Чл. 6. (1) Началникът на ДНСК провежда 
държавната политика в областта на нацио-
налния строителен контрол, като:
1. за строежите от първа, втора и трета 
категория:
а) спира незаконни строежи по смисъла 
на чл. 225, ал. 2 от ЗУТ, части от тях, както 
и отделни строителни и монтажни работи;
б) спира строежи, части от тях или отделни 
строителни и монтажни работи с нарушения 
по чл. 224 от ЗУТ и дава разрешение за про-
дължаването им след отстраняване на нару-
шенията и заплащане на дължимите глоби и 
имуществени санкции;
в) забранява достъпа до строежи по букви 
„а“ и „б“ и разпорежда поставянето на отли-
чителни знаци за ограничаване и недопускане 
на хора и механизация на строежите;